rejauldu/bengali-wikipedia huggingface dataset:
ওয়ানগালা () উত্তর-পূর্ব ভারতের মেঘালয় অঙ্গরাজ্য ও বাংলাদেশের বৃহত্তর ময়মনসিংহ অঞ্চলে বসবাসকারী গারো জাতির লোকদের প্রধান ধর্মীয় ও সামাজিক উৎসব। এটি ওয়ান্না নামেও পরিচিত। প্রতি বছর সেপ্টেম্বর থেকে ডিসেম্বর মাসে গারো পাহাড়ে এই উৎসব পালিত হয়। ফসল তোলার এই উৎসবে সূর্যদেবতা ও দেবী মিসি এবং সালজং-এর উদ্দেশ্যে উৎসর্গ করা হয়। উৎসবটি শীতকালের প্রারম্ভ নির্দেশ করে।   আচার   থাম্ব|250px|একটি ওয়ানগালা নৃত্যের দৃশ্য ওয়ানগালা উৎসব একশ ঢোলের উৎসব নামেও পরিচিত। সাধারণত দুইদিন ধরে উৎসব চলে। কখনও কখনও এক সপ্তাহ ধরেও এটি চলতে পারে। উৎসবের প্রথম দিনে গোত্রপ্রধানের ঘরে রাগুলা নামের অনুষ্ঠান পালিত হয়। উৎসবের দ্বিতীয় দিন কাক্কাত নামে পরিচিত। এই দিন ছোট বড় সবাই রঙবেরঙের পোশাক ও পাখির পালক মাথায় দিয়ে লম্বা ডিম্বাকৃতি ঢোলের তালে তালে নাচে। এই দিন হল বিনোদনের দিন। সারা গারো পাহাড় ঢোলের শব্দে মুখরিত হয়ে ওঠে। পুরুষ ও নারীরা দুইটি আলাদা সারি গঠন করে এবং নাচের তালে তালে এগিয়ে যান। সাথে থাকে মহিষের শিঙে বানানো এক ধরনের আদিম বাঁশির সুর।  ওয়াংগালা উৎসব মেঘালয় ও বাংলাদেশের গারোদের সংস্কৃতির সংরক্ষণে ও প্রচারে বিশেষ ভূমিকা পালন করে।এটি জনপ্রিয় একটি উৎসব।   তথ্যসূত্র   বিষয়শ্রেণী:গারো উৎসব বিষয়শ্রেণী:ভারতের উৎসব বিষয়শ্রেণী:বাংলাদেশের উৎসব বিষয়শ্রেণী:নবান্ন উৎসব বিষয়শ্রেণী:মেঘালয়ের সংস্কৃতি বিষয়শ্রেণী:মেঘালয়ের দর্শনীয় স্থান বিষয়শ্রেণী:সেপ্টেম্বর উদ্‌যাপন বিষয়শ্রেণী:নভেম্বর উদ্‌যাপন বিষয়শ্রেণী:ডিসেম্বর উদ্‌যাপন বিষয়শ্রেণী:ভারতের হিন্দু উৎসব
দক্ষিণ সুরমা উপজেলা বাংলাদেশের সিলেট জেলার একটি প্রশাসনিক এলাকা। এটি সিলেট জেলার নবীন উপজেলা; যা ২০০৫ সালের ২৯ জানুয়ারি তে অনুষ্ঠিত নিকার-এর ৯১ তম বৈঠকের নতুন প্রশাসনিক উপজেলা গঠনের সিদ্ধান্তের প্রেক্ষিতে গঠিত হয়। এখানে সিলেট বিভাগীয় কমিশনারের কার্যালয়, ডিআইজি সিলেট রেঞ্জ এর কার্যালয়, সিলেট শিক্ষা বোর্ড ভবন, কারিগরি মহিলা প্রশিক্ষণ কেন্দ্র সহ বিভাগীয় পর্যায়ের সরকারি সকল প্রতিষ্ঠানের দপ্তর অবস্থিত।   অবস্থান ও আয়তন  এই উপজেলার সিলেট সদর উপজেলা, দক্ষিণে ফেঞ্চুগঞ্জ উপজেলা ও বালাগঞ্জ উপজেলা, পূর্বে গোলাপগঞ্জ উপজেলা, পশ্চিমে বিশ্বনাথ উপজেলা। এই উপজেলাটি সিলেট জেলা হতে মাত্র ০৯ কিলোমিটার দূরত্বে অবস্থিত।   প্রশাসনিক এলাকা  দক্ষিণ সুরমা উপজেলায় বর্তমানে ৮টি ইউনিয়ন রয়েছে সম্পূর্ণ উপজেলার প্রশাসনিক কার্যক্রম দক্ষিণ সুরমা থানার, আওতাধীন ইউনিয়নসমূহ হল  ১নং মোল্লারগাঁও ইউনিয়ন  ২নং কামাল বাজার ইউনিয়ন  ৩নং তেতলী ইউনিয়ন   ৪নং সিলাম ইউনিয়ন  ৫নং লালাবাজার ইউনিয়ন  ৬নং জালালপুর ইউনিয়ন  ৭নং মোগলাবাজার ইউনিয়ন  ৮নং দাউদপুর ইউনিয়ন   ইতিহাস  দক্ষিণ সুরমা থানা গঠিত হয় ১৯৮৩ সালে এবং থানাকে উপজেলায় রূপান্তর করা হয় ২০০৫ সালে।   শিক্ষা  শিক্ষার হার : ৫৯.১৪% (পুরুষ - ৬৩.০৯%, মহিলা - ৫৪.৬১%)   কৃষি  প্রধান কৃষি ফসল ধান, গম, সুগন্ধি চাল। প্রধান ফল-ফলাদি  আম, আনারস, লেবু (আঞ্চলিক শব্দ : লেম্বু), কতবেল, পেয়ারা (আঞ্চলিক শব্দ : শফরি)।   স্বাস্থ্য  উপজেলা স্বাস্থ্য কমপ্লেক্স - ০১টি (৩১ শয্যা বিশিষ্ট)   দর্শনীয় স্থান   জামেয়া তাওয়াক্কুলিয়া রেঙ্গা মাদ্রাসা।  লতীফা-শফী চৌ:মহিলা ডিগ্রি কলেজ  তালীমুল কোরআন হাফিজীয়া মাদরাসা, নৈখাই, গোয়াশপুর।  তুরুকখলা ইসলামিয়া বালিকা আলীম মাদ্রাসা।   জিঞ্জির আরকুম শাহ রঃ মাজার।    বিরাহিম পুর খান বাহাদুর জমিদার বাড়ি/ সাবেক বিমান বাহিনীর প্রধান মাহবুব আলি  খানের বাড়ি।     জালালপুর জমিদার বাড়ী    সৈয়দ যাকীর শাহ ফাতিমী মাক্কী এর মাজার, তুড়ুকখলা, দাউদপুর ইউনিয়ন।    শাহ শেখ ফরিদ-এর মাজার ও পাঞ্জেগানা  মসজিদ - ফরিদপুর গ্রাম, লালাবাজার  ইউনিয়ন।    রিজেন্ট রিসোর্ট পার্ক, সিলাম ঠাকুর বাড়ি।    ছাফরা বিল, মোহাম্মদ পুর ও ভরাউট  অভ্যন্তরে,    শাহ দাঊদ কুরেশী ও শেখ হরমুজউল্লা সয়দা এর মাজার ও মসজিদ, পুর্ব দাউদপুর, দাউদপুর ইউনিয়ন।   হায়াৎ মাহমুদ তুরুকখলা কেন্দ্রীয় জামে মসজিদ (বড় মসজিদ)।   কাদিপুর জামে মসজিদ,জালালপুর।   কুশিয়ারা কনভেনশন হল,চন্ডিপুল।    হাইল্যান্ড এগ্রো ফার্ম মোহাম্মদপুর, সিলাম।   দক্ষিণ সুরমা সরকারি কলেজ।  হযরত শাহ তৈয়ব ছয়লানী রঃ এর মাজার শরীফ‌‌, সিলাম চকের বাজার।   আল্লামা মন্জলালী রঃ ছাহেব বাড়ি, আলমদীন,জালালপুর।  সিলাম বাদশাহী টিলার খেলার মাঠ।  হাজি হাসমত ইন্তাজ হাফিজিয়া মাদ্রাসা, দক্ষিণ তুড়ুকখলা, দাউদপুর ইউনিয়ন।   আল আকসা হাফিজিয়া মাদ্রাসা ও ইয়াতিমখানা, পূর্ব তুরুকখলা, দাউদপুর ইউনিয়ন।  মনির আহমদ একাডেমী, তুরুকখলা, দাউদপুর ইউনিয়ন।  দাউদিয়া গৌছুদ্দিন মাদ্রাসা, পুর্ব দাউদপুর, দাউদপুর ইউনিয়ন।  মিরাশদার জামে মসজিদ, পুর্ব তুড়ুকখলা, দাউদপুর ইউনিয়ন।  হক্কানিয়া কওমী মাদরাসা, পুর্ব তুড়ুকখলা, দাউদপুর ইউনিয়ন   উল্লেখযোগ্য ব্যক্তিত্ব   দিলওয়ার -বাংলা সাহিত্যের বিখ্যাত কবি   ই.এ. চৌধুরী -বাংলাদেশ পুলিশের সাবেক আইজিপি এবং প্রথম ডিএমপি কমিশনার           কমরেড পীর হাবিবুর রহমান  - রাজনৈতিক ব্যক্তিত্ব।  বিবিধ    আরও দেখুন   সিলেট জেলা  সিলেট বিভাগ  বাংলাদেশের উপজেলাসমূহ   তথ্যসূত্র   বহিঃসংযোগ    বিষয়শ্রেণী:দক্ষিণ সুরমা উপজেলা বিষয়শ্রেণী:সিলেট জেলার উপজেলা
হাইড্রোজেন সায়ানাইড () হচ্ছে একটি বর্ণহীন, অত্যন্ত বিষাক্ত রাসায়নিক যৌগ। এর রাসায়নিক সংকেত । সাধারণ কক্ষ তাপমাত্রায়ই (২৬ °C বা ৭৮.৮ °F) হচ্ছে এর স্ফূটনাঙ্ক। এটি একটি সরলরৈখিক যৌগ, যা নাইট্রোজেনের সাথে ত্রৈত বন্ধন ও কার্বনের সাথে একক বন্ধন সৃষ্টির মাধ্যমে যৌগ গঠন করে। হাইট্রোজেন সায়ানাইডের একটি মাইনর টটোমার রয়েছে, যা  বা হাইড্রোজেন আইসোসায়ানাইড নামে পরিচিত।  ৯.২  মাত্রায় হাইড্রোজেন সায়ানাইডে মৃদু অম্লত্ব লক্ষ করা যায়। এছাড়া এটি পানিতে আয়নিত হয়, যা দ্রবণে সায়ানাইড অ্যানায়ন  সরবরাহ করে। পানিতে হাইড্রোজেন সায়ানাইডের দ্রবণ হাইড্রোসায়ানিক এসিড তৈরি করে। হাইড্রোজেন সায়ানাইডের লবণ সায়ানাইড নামে পরিচিত। এটি বিষাক্ত হতে পারে।  হাইড্রোজেন সায়ানাইড শিল্পকারখানায় বাণিজ্যিক ভিত্তিতে উৎপাদন করা হয়। বিভিন্ন রকমের রায়ানিক যৌগে এটি সূচক হিসেবে ব্যবহৃত হয়। যৌগগুলো পলিমার থেকে ফার্মাসিউটিক্যালস সংক্রান্তও হয়ে থাকে।   তথ্যসূত্র    বহিঃসংযোগ   Institut national de recherche et de sécurité (1997). "Cyanure d'hydrogène et solutions aqueuses". Fiche toxicologique n° 4, Paris:INRS, 5pp. (PDF file, in French)  International Chemical Safety Card 0492  Hydrogen cyanide and cyanides (CICAD 61)  National Pollutant Inventory: Cyanide compounds fact sheet  NIOSH Pocket Guide to Chemical Hazards  European Chemicals Bureau  Department of health review  OSHA: HCN Health Guidelines  বিষয়শ্রেণী:অজৈব রসায়ন বিষয়শ্রেণী:হাইড্রোজেন যৌগ বিষয়শ্রেণী:সায়ানাইড  বিষয়শ্রেণী:অজৈব যৌগ
thumb|right|220px|বার্লিনের পটসডেমার প্ল্যাৎজে সনি সেন্টার  সঙ্গীত শিল্প মূলত এমন সংস্থা এবং ব্যক্তিদের সমন্বয়ে গঠিত যা নতুন গান বা সঙ্গীত অংশ তৈরি করে এবং সরাসরি কনসার্ট ও অনুষ্ঠান, অডিও ও ভিডিও রেকর্ডিং, সুরারোপ এবং শীট সঙ্গীতের মাধ্যমে অর্থোপার্জনের পাশাপাশি সঙ্গীত নির্মাতা সংস্থা ও সংগঠনের সহায়তা এবং প্রতিনিধিত্ব করে। শিল্পে পরিচালিত প্রচুর ব্যক্তি এবং সংস্থাগুলির মধ্যে রয়েছে: গীতিকার এবং সুরকার যারা নতুন গান এবং সঙ্গীতের অংশ তৈরি করেন; গায়ক, সঙ্গীতজ্ঞ, কন্ডাক্টর এবং ব্যান্ডনেতা যারা সঙ্গীত পরিবেশন করেন; যে সংস্থাগুলি এবং পেশাদাররা রেকর্ডকৃত সঙ্গীত এবং/বা শীট সঙ্গীত তৈরি ও বিক্রয় করে (যেমন, সঙ্গীত প্রকাশক, সঙ্গীত প্রযোজক, রেকর্ডিং স্টুডিও, প্রকৌশলী, রেকর্ড লেবেল, খুচরা এবং অনলাইন সঙ্গীত স্টোর, পারফরম্যান্স রাইটস অর্গানাইজেশন); এবং যারা সরাসরি সঙ্গীত পরিবেশনাগুলি সংগঠিত এবং উপস্থাপনে সহায়তা করে (শব্দ প্রকৌশলী, বুকিং প্রতিনিধী, প্রচারক, সঙ্গীত ঘটনাস্থল, রোড ক্রু)।  বহিঃসংযোগ  Salon article on Courtney Love's criticism of record industry business practices   Federal Trade Commission press release regarding price fixing  Antitrust settlement in Nevada price-fixing case  Songwriter Janis Ian's critique of the record industry's policies   The Net is the Independent Artist's Radio  – August 10, 2005 MP3 Newswire article  Music Downloads: Pirates- or Customers? . Silverthorne, Sean. Harvard Business School Working Knowledge, 2004.  The British Library - Music Industry Guide (sources of information)  The ASCAP Resource Guide: Recording Industry   BPI: Music business – Industry Structure   Academic articles about the music industry The Music Business Journal  বিষয়শ্রেণী:সঙ্গীত শিল্প বিষয়শ্রেণী:বিনোদন শিল্প বিষয়শ্রেণী:বিতরণ (বিপণন) বিষয়শ্রেণী:সাংস্কৃতিক অর্থনীতি বিষয়শ্রেণী:পণ্যদ্রব্য অনুযায়ী বাণিজ্য বিষয়শ্রেণী:শিল্প (অর্থনীতি)
আলি আসাদুল্লাহ কাম্বার (, ; জন্ম: ১৯ জানুয়ারি ১৯৯৩; আলি আসাদুল্লাহ নামে সুপরিচিত) হলেন একজন কাতারি পেশাদার ফুটবল খেলোয়াড়। তিনি বর্তমানে কাতারি ক্লাব আল সাদ এবং কাতার জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০১০ সালে, আলি কাতার অনূর্ধ্ব-২০ দলের হয়ে কাতারের বয়সভিত্তিক পর্যায়ে অভিষেক করেছিলেন। প্রায় তিন বছর যাবত কাতারের বয়সভিত্তিক দলের হয়ে খেলার পর, তিনি ২০১৩ সালে কাতারের হয়ে আন্তর্জাতিক পর্যায়ে অভিষেক করেছেন; কাতারের জার্সি গায়ে তিনি এপর্যন্ত ৫৩ ম্যাচে ১২টি গোল করেছেন।   প্রারম্ভিক জীবন  আলি আসাদুল্লাহ কাম্বার ১৯৯৩ সালের ১৯শে জানুয়ারি তারিখে বাহরাইনের মানামায় জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  আলি নিজেদের দেশে অনুষ্ঠিত ২০২২ ফিফা বিশ্বকাপের জন্য ২০২২ সালের ১১ই নভেম্বর তারিখে ঘোষিত কাতারের ২৬ সদস্যের চূড়ান্ত দলে স্থান পেয়েছেন।   পরিসংখ্যান   আন্তর্জাতিক    দল  সাল  ম্যাচ  গোল কাতার  ২০১৩  ১  ০ ২০১৪  ১০  ৩ ২০১৫  ১৩  ৫ ২০১৬  ১০  ১ ২০১৭  ৯  ৩ ২০২১  ৫  ০ ২০২২  ৫  ০ সর্বমোট  ৫৩  ১২   তথ্যসূত্র    বহিঃসংযোগ            বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:কাতারি ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:কাতারের আন্তর্জাতিক ফুটবলার বিষয়শ্রেণী:আল সাদ স্পোর্টস ক্লাবের খেলোয়াড় বিষয়শ্রেণী:কাতার স্টার্স লিগের খেলোয়াড় বিষয়শ্রেণী:২০১৫ এএফসি এশিয়ান কাপের খেলোয়াড় বিষয়শ্রেণী:২০১০ এশিয়ান গেমসের ফুটবলার বিষয়শ্রেণী:কাতারের অনূর্ধ্ব-২০ আন্তর্জাতিক ফুটবলার বিষয়শ্রেণী:কাতারের আন্তর্জাতিক যুব ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:এএফসি এশিয়ান কাপ বিজয়ী খেলোয়াড় বিষয়শ্রেণী:কাতারের নাগরিকীকৃত নাগরিক বিষয়শ্রেণী:২০২৩ কনকাকাফ গোল্ড কাপের খেলোয়াড়
আনসারবাড়িয়া রেলওয়ে স্টেশন বাংলাদেশের খুলনা বিভাগের চুয়াডাঙ্গা জেলার একটি রেলওয়ে স্টেশন।   অবস্থান  আনসারবাড়িয়া রেলওয়ে স্টেশন দর্শনা জংশন-খুলনা লাইনের দর্শনা জংশন-যশোর জংশন অংশে অবস্থিত।এই স্টেশনে দীর্ঘদিন যাবত কোন আন্তঃনগর টেন দাঁড়ায়নি।এছাড়া দীর্ঘদিন যাবত এই স্টেশনে কোন স্টেশন মাস্টার নেই। এলাকাবাসী বিভিন্ন সময়  বিভিন্ন ধরনের মানববন্ধন করেছে এই স্টেশনটা পুনরায় পুরাপুরি চালু করার জন্য। রেলওয়ে থেকে তাদেরকে নানা ধরনের আশ্বাস প্রদান করা হলেও আজ পর্যন্ত এই সমস্যার কোন সমাধান হয়নি।   ইতিহাস  কলকাতা থেকে শিলিগুড়ি সরাসরি যাতায়াত ব্যবস্থা চালু করার জন্য ব্রিটিশ সরকার ১৮৭৮ সালে চিলাহাটি-পার্বতীপুর-সান্তাহার-দর্শনা লাইন এবং কলকাতা থেকে খুলনার সাথে যশোর হয়ে রেলপথ নির্মাণ করে। তবে ১৯৪৭ এ দেশ ভাগ হয়ে যাবার পর দুই দেশের রেল যোগাযোগ বিচ্ছিন্ন হয়ে যায়। রাজশাহী রংপুরের সাথে তৎকালীন পূর্ব পাকিস্তানের খুলনার সাথে সরাসরি রেল যোগাযোগ ব্যাহত হয়। তাই খুব দ্রুত সময়ে তৎকালীন পূর্ব পাকিস্তান সরকার দ্রুত দর্শনা জংশন থেকে যশোর জংশন পর্যন্ত নতুন রেলপথ স্থাপন করে ১৯৫১ সালের মধ্যে। এসময় আনসারবাড়িয়া রেলওয়ে স্টেশন তৈরি করা হয়।   পরিষেবা  আনসারবাড়িয়া রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:  রূপসা এক্সপ্রেস  সীমান্ত এক্সপ্রেস  কপোতাক্ষ এক্সপ্রেস  সাগরদাঁড়ি এক্সপ্রেস  সুন্দরবন এক্সপ্রেস  চিত্রা এক্সপ্রেস  বেনাপোল এক্সপ্রেস  মহানন্দা এক্সপ্রেস  রকেট এক্সপ্রেস  নকশীকাঁথা এক্সপ্রেস ও  লোকাল ট্রেন।   তথ্যসূত্র   বিষয়শ্রেণী:চুয়াডাঙ্গা জেলার রেলওয়ে স্টেশন
রোবের্তো মাক্সিমিলিয়ানো পেরেইরা (, ; জন্ম: ৭ জানুয়ারি ১৯৯১; রোবের্তো পেরেইরা নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে ইতালীয় ক্লাব উদিনেসে এবং আর্জেন্টিনা জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।  ২০১১ সালে, পেরেইরা আর্জেন্টিনা অনূর্ধ্ব-২০ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। প্রায় এক বছর যাবত আর্জেন্টিনার বয়সভিত্তিক দলের হয়ে খেলার পর, তিনি ২০১৪ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ১৯ ম্যাচে ২টি গোল করেছেন।  প্রারম্ভিক জীবন রোবের্তো মাক্সিমিলিয়ানো পেরেইরা ১৯৯১ সালের ৭ই জানুয়ারি তারিখে আর্জেন্টিনার সান মিগেল দে তুকুমানে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল পেরেইরা আর্জেন্টিনা অনূর্ধ্ব-২০ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১১ সালে তিনি আর্জেন্টিনা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। আর্জেন্টিনার বয়সভিত্তিক দলের হয়ে তিনি প্রায় এক বছরে ৪ ম্যাচে অংশগ্রহণ করেছেন।  ২০১৪ সালের ১১ই অক্টোবর তারিখে, ২৩ বছর, ৯ মাস ও ৪ দিন বয়সে, উভয় পায়ে ফুটবল খেলায় পারদর্শী পেরেইরা ব্রাজিলের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন।https://int.soccerway.com/matches/2014/10/11/world/friendlies/brazil/argentina/1676015/ তিনি উক্ত ম্যাচের মূল একাদশে অন্তর্ভুক্ত ছিলেন;https://www.worldfootball.net/report/freundschaft-2014-oktober-brasilien-argentinien/ ম্যাচে তিনি ২৩ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন।https://www.transfermarkt.com/spielbericht/index/spielbericht/2504246 ম্যাচটি ব্রাজিল ২–০ গোলের ব্যবধানে জয়লাভ করেছিল।https://www.national-football-teams.com/matches/report/11420/Brazil_Argentina.html আর্জেন্টিনার হয়ে অভিষেকের বছরে পেরেইরা সর্বমোট ৪ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল আর্জেন্টিনা  ২০১৪  ৪  ০ ২০১৫  ৬  ০ ২০১৮  ৩  ১ ২০১৯  ৬  ১ সর্বমোট  ১৯  ২  তথ্যসূত্র  বহিঃসংযোগ                        বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:ক্লাব আতলেতিকো রিভার প্লেতের ফুটবলার বিষয়শ্রেণী:আর্জেন্টিনার অনূর্ধ্ব-২০ আন্তর্জাতিক ফুটবলার বিষয়শ্রেণী:ইংল্যান্ডে আর্জেন্টিনীয় প্রবাসী ক্রীড়াবিদ বিষয়শ্রেণী:প্রিমিয়ার লিগের খেলোয়াড় বিষয়শ্রেণী:২০১৯ কোপা আমেরিকার খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:উদিনেসে কালচোর খেলোয়াড় বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:ওয়াটফোর্ড ফুটবল ক্লাবের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:২০১৫ কোপা আমেরিকার খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:আর্জেন্টিনীয় প্রবাসী পুরুষ ফুটবলার বিষয়শ্রেণী:সান মিগেল দে তুকুমানের ফুটবলার
থাম্ব|চেয়ার-টেবিল টেবিল (, টেইব্যল্) বা মেজ (, মেজ়্) এক বা একাধিক পায়াবিশিষ্ট উঁচু সমতল আসবাববিশেষ। কাজ-কর্ম, খাওয়া-দাওয়া কিংবা জিনিসপত্র রাখার জন্য টেবিল ব্যবহার করা হয়। টেবিলের বিভিন্ন প্রকারভেদের মধ্যে রয়েছে খাওয়া-দাওয়ার জন্য ডাইনিং টেবিল, বৈঠকখানায় জিনিসপত্র প্রদর্শন বা জলখাবার দেওয়ার জন্য কফি টেবিল এবং বিছানার পাশে অ্যালার্ম ঘড়ি ও বাতি রাখার জন্য বেডসাইড টেবিল।এছাড়া কোনো বিশেষ কাজে ব্যবহারের জন্য বিভিন্নরকম টেবিল ব্যবহৃত হয়, যেমন স্থাপত্য চিত্রণের জন্য ড্রাফটিং টেবিল এবং বোনার জন্য সেলাই টেবিল।  ব্যুৎপত্তি "টেবিল" শব্দটি ইংরেজি  (টেইব্যল্) থেকে আগত, যা লাতিন  (তাবুলা) থেকে আগত, যার অর্থ "কাষ্ঠফলক"।  ইতিহাস থাম্ব|রোমান অর্ধবৃত্তাকার টেবিল। প্রাচীনতম টেবিলের মধ্যে খ্রিস্টপূর্ব ২৫০০ নাগাদ প্রাচীন মিশরীয়দের টেবিল উল্লেখযোগ্য, যা কাঠ ও অ্যালাবাস্টার দিয়ে তৈরি। মিশরীয় টেবিল প্রায়ই জিনিসকে মেঝে থেকে উপরে রাখার পাথুরে বেদিমাত্র, যদিও সমাধিতে কাঠের টেবিলের নমুনা পাওয়া গিয়েছে। বড় বড় থালার মাধ্যমে খাওয়া-দাওয়ার টেবিলে খাদ্য ও পানীয় পরিবেশন করা হতো। মিশরীয়রা বিভিন্ন ছোট টেবিল ও উত্তোলিত খেলার বোর্ডের ব্যবহার করত। এছাড়া চিত্রণ ও লিখনের জন্য চীন ও মেসোপটেমিয়ার জনগোষ্ঠীরা ধাতুর টেবিল তৈরি করত।  গ্রিস ও রোমে বিশেষ করে খাওয়া-দাওয়ার টেবিলের বহুল প্রচলন ছিল, আর ব্যবহারের পর গ্রিক টেবিলকে বিছানার তলায় ঠেলা হতো। তখনকার টেবিল মার্বেল, কাঠ বা ধাতু (মূলত ব্রোঞ্জ বা রূপার সংকর) দিয়ে তৈরি করা হতো, আর এর পায়াগুলোকে কখনো কখনো অলংকারবহুল করা হতো। পরে বৃহত্তর আয়তাকার টেবিলগুলিকে পৃথক বেদি ও স্তম্ভ দিয়ে তৈরি করা হতো। এছাড়া রোমানরা ইতালিতে একপ্রকার বৃহৎ অর্ধবৃত্তাকার টেবিল চালু করেছিল, যার নাম "মেনসা লুনাতা" (mensa lunata)।  ধরন উৎস, ধাঁচ, উদ্দেশ্য ও খরচের উপর নির্ভর করে বিভিন্নরকম উপাদান ও আকৃতির টেবিল রয়েছে। অনেক টেবিল কাঠ বা কাষ্ঠজাত দ্রব্য দিয়ে তৈরি। কিছু টেবিল আবার কাচ ও ধাতু দিয়েও তৈরি হয়। টেবিল সাধারণত একটি সমতল ও এক বা একাধিক পায়া নিয়ে গঠিত।  টেবিলের উপরের আকৃতি বিভিন্নরকম, যার মধ্যে আয়তাকার, বর্গাকার, গোলাকার ও ডিম্বাকার টেবিল সবচেয়ে বেশি প্রচলিত।  অনেক টেবিলের উপরের অংশ এমন হয় যে তার উচ্চতা, অবস্থান, আকার বা আকৃতি ইত্যাদি পরিবর্তন করা যায়। সহজে পরিবহনের জন্য ভাঁজযোগ্য টেবিল রয়েছে। রেলগাড়ি ও বিমানের ছোট টেবিল ভাঁজযোগ্য ও অভাঁজযোগ্য দুইরকমই হতে পারে।  তথ্যসূত্র  গ্রন্থপঞ্জি    আরও পড়ুন        বহিঃসংযোগ   Antike Tisch-Kultur.de (German) — কিছু পুরনো টেবিলের চিত্রশালা  National Museum of Australia - First Fleet table ()    বিষয়শ্রেণী:আসবাবপত্র
শ্রীকান্ত মাহাতা অল ইন্ডিয়া তৃণমূল কংগ্রেসের একজন ভারতীয় রাজনীতিবিদ সদস্য। তিনি একজন বিধায়ক,  ২০১১ সালের পশ্চিমবঙ্গ বিধানসভা নির্বাচনে সালবোনি নির্বাচনী এলাকা থেকে নির্বাচিত হন। ২০১৬ এবং ২০২১ বিধানসভা নির্বাচনে তিনি একই আসন থেকে পুনরায় নির্বাচিত হন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিম মেদিনীপুর জেলার ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
চারু অসোপা (জন্ম ২৭ ফেব্রুয়ারি ১৯৮৮) একজন ভারতীয় টেলিভিশন অভিনেত্রী এবং ভ্লগার (যিনি সামাজিক মাধ্যমের জন্য ভিডিও বানান)। তিনি দেবো কে দেব মহাদেব ধারাবাহিকে রাজকুমারী রেবতী চরিত্রে অভিনয়ের জন্য পরিচিত। বালবীর  ধারাবাহিকে তিনি সবচেয়ে প্রিয় আটখাটি পরীর চরিত্রে অভিনয় করেন। তার অভিনীত আরও কিছু জনপ্রিয় চরিত্র হল মেরে আঙনে মে ধারাবাহিকের প্রীতি শ্রীবাস্তব, জিজি মা  ধারাবাহিকের শ্রাবণী "পিয়ালী" পুরোহিত এবং কায়সা হ্যায় ইয়ে রিশতা অঞ্জনা ধারাবাহিকের মৃদুলা। চারু প্রায়ই তার প্রাক্তন স্বামী রাজীব সেনের সঙ্গে সম্পর্কের জটিলতার কারণে আলোচনায় থাকতেন। রাজীব সেন হলেন বলিউড অভিনেত্রী ও প্রাক্তন মিস ইউনিভার্স  সুস্মিতা সেনের ছোট ভাই।   ব্যক্তিগত জীবন  চারু আসোপার জন্ম রাজস্থানের বিকানেরে। তার বাবা একজন অবসরপ্রাপ্ত সরকারি কর্মচারী। পরিবারে তার এক ভাই ও এক বোন রয়েছে। ২০০৭ সালে তিনি রাজস্থানের এক মারোয়ারি ব্যবসায়ীকে প্রথম বিয়ে করেন, তবে সামঞ্জস্যজনিত কারণে ২০১৬ সালের নভেম্বরে সেই বিয়ে ভেঙে যায়। এরপর তিনি সহ-অভিনেতা নীরজ মালব্যের সঙ্গে সম্পর্কে জড়ান এবং রাজস্থানে তাদের বাগদান সম্পন্ন হয়। তবে, ২০১৭ সালে তাদের বাগদানও ভেঙে যায়।  ২০১৯ সালের জুন মাসে, চারু বলিউড অভিনেত্রী সুস্মিতা সেনের ভাই রাজীব সেনকে বিয়ে করেন। তাদের ১টি কন্যা সন্তান রয়েছে।   চলচ্চিত্র তালিকা  বছর চলচ্চিত্র ভূমিকা মন্তব্য ২০১১ ইমপ্যাসেন্ট বিবেক রানি অভিষেক চলচ্চিত্র ২০১৭ কল ফর ফান সুশ প্রধান মহিলা প্রধান ২০১৭ ইয়ল্ক নন্দিনী প্রধান মহিলা প্রধান  ২০২৩ জোহরি টিবিএ প্রধান মহিলা প্রধান   তথ্যসূত্র   বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:রাজস্থানের অভিনেত্রী
বেঞ্জামিন মুসোকে (জন্মঃ২৩ অক্টোবর ১৯৭৬ কাম্পালা, উগান্ডা ) একজন উগান্ডান ক্রিকেটার ।তিনি ডানহাতি ব্যাটসম্যান এবং ডানহাতি মিডিয়াম পেস বোলার,Cricket Archive profile তিনি ২০০১ সাল থেকে উগান্ডার জাতীয় ক্রিকেট দলের Teams played for by Benjamin Musoke at CricketArchive ম্যাচে চারটি প্রথম-শ্রেণীর ম্যাচ First-class matches played by Benjamin Musoke at Cricket Archive এবং পাঁচটি এ তালিকার ম্যাচ খেলেছেন। List A matches played by Benjamin Musoke at Cricket Archive   খেলোয়াড়ি জীবন  মুসোকের প্রথম আন্তর্জাতিক ম্যাচ ছিল ১৯৯৭ আইসিসি ট্রফি যখন তিনি পূর্ব ও মধ্য আফ্রিকা  এর প্রতিনিধিত্ব করেছিলেন কুয়ালালামপুর, মালয়েশিয়া টুর্নামেন্টে।তিনি  ঐ টুর্নামেন্টে ৫ টি ম্যাচ খেলেছিলেন। ২০০১ সালে আইসিসি ট্রফিতে তিনি প্রথম উগান্ডার হয়ে অংশগ্রহণ ICC Trophy matches played by Benjamin Musoke at Cricket Archive তার প্রথম শ্রেণির ক্রিকেটে আত্মপ্রকাশ ২০০৪ সালের এপ্রিলে, যখন তিনি নামিবিয়ার বিপক্ষে আইসিসি আন্তঃকন্টিনেন্টাল কাপের ম্যাচ খেলেন, পরে বছর একই টুর্নামেন্টে কেনিয়ার বিপক্ষেও খেলেন।   ২০০৫ সালে, তিনি ২০০৫ আইসিসি ইন্টারকন্টিনেন্টাল কাপে কেনিয়া এবং নামিবিয়ার বিপক্ষে আরও দুটি প্রথম শ্রেণির ম্যাচ খেলেছিলেন  এবং ২০০৫ আইসিসি ট্রফিতে তার লিস্ট-এ ক্রিকেটে অভিষেক ঘটে।  ২০০৭ সালের জানুয়ারিতে বারমুডা এবং কানাডার বিপক্ষে ম্যাচ খেলে তিনি উগান্ডার হয়ে খেলা চালিয়ে যান।Other matches played by Benjamin Musoke  at Cricket Archive পরের বছর অস্ট্রেলিয়ার ডারউইনে ওয়ার্ল্ড ক্রিকেট লিগে তাদের প্রতিনিধিত্ব করার আগে Squads for 2007 ICC World Cricket League Division Three  at CricketEurope একটি টুর্নামেন্ট উগান্ডা জিতেছিল। Uganda lift Division Three title  by Andrew Nixon, 2 June 2007 at CricketEurope   তথ্যসূত্র   বিষয়শ্রেণী:উগান্ডীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৭৬-এ জন্ম
আইএনএস কাভারাত্তি (পি৩১) হল ভারতীয় নৌবাহিনীর একটি ডুবোজাহাজ-বিধ্বংসী যুদ্ধের কর্ভেট, যা প্রকল্প ২৮ এর আওতায় নির্মিত। এটি ভারতীয় নৌবাহিনীতে বিভিন্ন পর্যায়ে অন্তর্ভুক্ত কামোর্তা-শ্রেণীর চারটি কর্ভেটের সর্বশেষতম, কামোর্তা-শ্রেণীর অন্য তিনটি করভেট হল আইএনএস কামোর্তা, আইএনএস কদমত এবং আইএনএস কিলতান। এই জাহাজটি কলকাতার গার্ডেনরিচ শিপবিল্ডার্স ও ইঞ্জিনিয়ার্স দ্বারা নির্মিত হয় এবং ২০১৫ সালের ১৯ মে জলে ভাসানো হয়। ভারত থেকে ৯০% দেশিয় উপাদানের সাথে কাভারাত্তি নির্মাণ নৌবাহিনীর দেশীয়করণের প্রচেষ্টাকে উপস্থাপিত হয়। এটি ২০২০ সালের ২২ শে অক্টোবর বিশাখাপত্তনমে নৌবাহিনীতে কমিশন করা হয়।.  ইতিহাস  কাভারাত্তির তলি ২০১২ সালের ২০ জানুয়ারি স্থাপন করা হয় এবং এটি কলকাতায় ২০১৫ সালের ১৯ মে জলে ভাসানো হয়। জাহাজটির আনুমানিক নির্মাণ ব্যয় ₹১,৭০০ কোটি। জাহাজটির নাম ভারতের কেন্দ্রশাসিত অঞ্চল লক্ষ্মদ্বীপের রাজধানী কাভারাত্তি শহর থেকে নেওয়া হয়। এটি আইএনএস কাভারাত্তির উত্তরসূরি জাহাজ, এটি ছিল একটি অর্নলা-শ্রেণির কর্ভেট, যা অপারেশন ট্রাইডেন্টে অংশ নিয়েছিল এবং পরে ১৯৮৬ সালে তাকে অবসরে পাঠানো হয়।  থাম্ব|বাম|সমুদ্র পরীক্ষার সময় আইএনএস কাভারাত্তি   তথ্যসূত্র   বিষয়শ্রেণী:ভারতীয় নৌবাহিনীর করভেট বিষয়শ্রেণী:কার্মোতা-শ্রেণি করভেট বিষয়শ্রেণী:ভারতে নির্মিত জাহাজ
ডান|থাম্ব| জুরিখে বৈধকরণ বুথ সুইজারল্যান্ডে গাঁজা বেআইনি, যদিও ২০১২ সালে ছোটখাটো দখলকে জরিমানা করা হয়েছিল। বেশ কয়েকটি ক্যান্টন 2012 সালে প্রাপ্তবয়স্কদের গাঁজা চাষ এবং ব্যবহার করার অনুমতি দেওয়া শুরু করে, কিন্তু ফেডারেল আদালত এটি বাতিল করে দেয়। ২০১৬ সালে, চারটি শহর বলেছিল যে তারা পাইলট গাঁজা ক্লাব প্রতিষ্ঠার দিকে নজর দিচ্ছে। সুইজারল্যান্ডে ৮ মিলিয়ন জনসংখ্যার মধ্যে গাঁজা ব্যবহারকারীর সংখ্যা প্রায় ৫০০,০০০ বলে অনুমান করা হয়।   শ্রেণিবিভাগ  গাঁজা যাতে ১.০% এর বেশি টিএইচসি থাকে সুইজারল্যান্ডে একটি অবৈধ ড্রাগ হিসাবে শ্রেণীবদ্ধ করা হয়।See the Interior Department Edict on Drugs 30/05/2011 এইভাবে, মাদক সম্পর্কিত ফেডারেল আইন অনুসারে: গাঁজার উৎপাদন, সংস্কৃতি, ব্যবহার এবং দখল, সবই নিষিদ্ধ এবং অপরাধমূলক লঙ্ঘন হিসাবে বিবেচিত। এই লঙ্ঘনের শাস্তি তিন বছর পর্যন্ত কারাদণ্ড এবং/অথবা জরিমানা।  ২০১৭ সাল থেকে, আইনি গাঁজা, যা "নিম্ন-টিএইচসি আগাছা" নামেও পরিচিত, প্রায় প্রতিটি তামাকের দোকানে ১.০% এর কম টিএইচসি বিক্রি হয়৷ মার্চ ২০১৯-এ, একটি সুইস ফেডারেল প্রশাসনিক আদালত কাস্টমস কর্মকর্তাদের ট্যাক্সেশন স্কিমকে বহাল রাখে, যা প্রতি কিলো সিএইচএফ৩৮ ($৩৭.৭০) এর পাশাপাশি খুচরা রাজস্বের ২৫% কর আরোপ করে।"THC-lite:Court confirms legal weed should be taxed as tobacco". swissinfo.ch. Retrieved 16 July 2019.   অপরাধীকরণ  ২৮ সেপ্টেম্বর ২০১২ থেকে, ১০ গ্রামের কম গাঁজা রাখা আর অপরাধমূলক লঙ্ঘন নয়, তবে এখনও ১০০ সুইস ফ্রাঙ্ক ফ্ল্যাট জরিমানা দ্বারা শাস্তি দেওয়া হয়। পেশাদার গাঁজা ব্যবসা, সেইসাথে প্রচুর পরিমাণে গাঁজার দখল যা বিপুল সংখ্যক মানুষের স্বাস্থ্যকে প্রভাবিত করতে পারে (৪ কেজি হাশিশ, ফেডারেল কোর্টCf. the Federal Court judgement ATF 109 IV 143 অনুসারে, এক থেকে তিন বছরের কারাদণ্ডে দণ্ডিত হয় যা জরিমানা সহ বাড়ানো যেতে পারে।  ২০১৭ সালের সেপ্টেম্বরে, ফেডারেল আদালত রায় দেয় যে অল্প পরিমাণের একমাত্র দখলের জন্য ২০১৩ সাল থেকে ভুলভাবে জরিমানা করা হয়েছে। শুধু গাঁজা সেবন করলে জরিমানা করা যাবে।  ফলস্বরূপ, বেশিরভাগ ক্যান্টোনাল পুলিশ বিভাগ অল্প পরিমাণে গাঁজার বিচার বন্ধ করার জন্য তাদের নীতি পরিবর্তন করেছে, অন্যরা ইতিমধ্যেই তা করেছে।  যাইহোক, জেনেভা, ভাউড, ভ্যালাইস, নিউচেটেল, জুরা, টিকিনো, সেন্ট গ্যালেন এবং অ্যাপেনজেল উভয় ক্যান্টন এখনও তাদের পুরানো নীতি বজায় রেখেছে।   তথ্যসূত্র   বিষয়শ্রেণী:সুইজারল্যান্ডীয় সমাজ বিষয়শ্রেণী:সুইজারল্যান্ডে গাঁজা বিষয়শ্রেণী:দেশ অনুযায়ী গাঁজা